Борис Младенов-Young
Магаре и лъв
Басня

chitanka.info

Веднъж магарето и царят лъв

били поканени на сватбен пир

и докато пътували във мир,

те разговор започнали такъв:

„Кой правото на първа брачна нощ

ще има днес?“ — лъвът попитал с мощ.

„Ти знаеш, че съм щедро надарено,

за мене смятам, то е отредено.“

„О, не, грешиш! На мене, царят лъв

законът повелява да съм пръв.

Тук аз съм пълновластен господар

и първо мой е всеки божи дар!“

Тъй както си спорели най-подир

пристигнали на сватбения пир

без спора те сами да разрешат,

но мигом се стъписали във смут,

пред тях с корем порядъчно подут

стояла булката като на съд!

…………………………………

За всяко нещо се намира цяр,

дори за похотливия мерак

на Марко, „надарения“ глупак

или на висшия държавник–цар!

София — 1980 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.